L 48/16 Den Europæiske Unions Tidende 18.2.2006 KOMMISSIONENS DIREKTIV 2006/20/EF af 17. februar 2006 om ændring, med henblik på tilpasning til den tekniske udvikling, af Rådets direktiv 70/221/EØF om brændstofbeholdere og afskærmning bagtil mod underkøring på motordrevne køretøjer og påhængskøretøjer dertil (EØS-relevant tekst) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets direktiv 70/156/EØF af 6. februar 1970 om tilnærmelse af medlemsstaternes lovgivning om godkendelse af motordrevne køretøjer og påhængskøretøjer dertil (7), særlig artikel 13, stk. 2, andet led, under henvisning til Rådets direktiv 70/221/EØF af 20. marts 1970 om indbyrdes tilnærmelse af medlemsstaternes lovgivning om brændstofbeholdere og afskærmning bagtil mod underkø- ring på motordrevne køretøjer og påhængskøretøjer dertil (?), særlig artikel 3, og ud fra følgende betragtninger: (1) — Direktiv 70/221/EØF er et af særdirektiverne under den EF-typegodkendelsesprocedure, der er fastlagt ved direktiv 70/156/EØF. Bestemmelserne i direktiv 70/156/EØF om systemer, komponenter og separate tekniske enheder til køretøjer finder  derfor  anvendelse  på — direktiv 70/221/EØF. (2) —For at øge beskyttelsesniveauet bør det kræves, at afskærmning bagtil mod underkøring kan modstå stadig større kræfter, og der skal tages hensyn til køre- tøjer, der anvender luftaffjedring. (3) — På baggrund af den tekniske udvikling og øget anven- delse af køretøjer med læssebagsmæk bør der tages hensyn til læssebagsmæk i forbindelse med afskærm- ningen bagtil mod underkøring. (1) EFT L 42 af 23.2.1970, s. 1. Senest ændret ved Europa-Parlamentets og Rådets direktiv 2005/64/EF (EUT L 310 af 25.11.2005, s. 10). (?) EFT L 76 af 6.4.1970, s. 23. Senest ændret ved tiltrædelsesakten af 2003. (4) — Direktiv 70/221/EØF bør derfor ændres i overensstem- melse hermed. (5) — Foranstaltningerne i dette direktiv er i overensstemmelse med udtalelse fra Udvalget for Tilpasning til den Tekniske Udvikling, som er nedsat i henhold til artikel 13, stk. 1, i direktiv 70/156/EØF — UDSTEDT FØLGENDE DIREKTIV: Artikel 1 Bilag II til direktiv 70/221/EØF ændres som angivet i bilaget til nærværende direktiv. Artikel 2 1. —Hvis forskrifterne i direktiv 70/221/EØF som ændret ved nærværende direktiv ikke er opfyldt, skal en medlemsstat af grunde, der vedrører afskærmningen bagtil mod underkøring, med virkning fra den 11. september 2007: a) nægte EF-typegodkendelse eller national typegodkendelse af et køretøj b) nægte EF-typegodkendelse eller national typegodkendelse af afskærmning bagtil mod underkøring som en særskilt teknisk enhed. 2. —Hvis forskrifterne i direktiv 70/221/EØF som ændret ved nærværende direktiv ikke er opfyldt, skal en medlemsstat af grunde, der vedrører afskærmningen bagtil mod underkøring, med virkning fra den 11. marts 2010: a) nægte registrering eller forbyde salg eller ibrugtagning af et nyt køretøj b) forbyde salg eller ibrugtagning af afskærmning bagtil mod underkøring som en særskilt teknisk enhed.